Diari Oficial de la Generalitat Valenciana


Sumari del DOGV 9609, del 02-06-2023 (2023/5662)

ACORD de 2 de maig de 2023, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Manuel Forner Latorre.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9609

Data del DOGV
:   02-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5662


Data del document
:   02-05-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 2 de maig de 2023, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Manuel Forner Latorre. [2023/5662]  
Núm. d'expedient: ABI 69/2012.  
Causant: Manuel Forner Latorre amb DNI: \*\*\*\*\*44\*\*.  
Lloc i data de la defunció: Utiel, 6 de setembre de 2002.  
Últim domicili: València.  
  
Antecedents de fet  
La Conselleria d'Hisenda i Model Econòmic ha tingut coneixement mitjançant una comunicació de la Comunitat de propietaris del carrer Literat Azorín, número 8, de València, de la defunció de Manuel Forner Latorre, el 6 de setembre de 2002, en estat de vidu, i de Maria del Remedio Pérez Ponce, el 18 de juliol de 1989, que va premorir al cònjuge.  
De les actuacions dutes a terme per aquesta direcció general, es constata que cap va atorgar testament, així com que van estar empadronats a l'Ajuntament de València.  
No coneixent-se, en principi, l'existència de persones amb dret a heretar, amb data 23 d'octubre de 2020, la directora general del Sector Públic i Patrimoni va dictar un acord d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Manuel Forner Latorre i Maria del Remedio Pérez Ponce, que es va publicar en el Diari Oficial de la Generalitat Valenciana de 3 de novembre de 2020, i que es va exposar en el tauler d'edictes de l'Ajuntament de València del 28 d'octubre al 30 de novembre de 2020, i en el d'Utiel del 28 d'octubre al 29 de novembre de 2020.  
Investigat el cabal relicte, amb data 10 de març de 2023 es trasllada a l'Advocacia General de la Generalitat una proposta de resolució d'acceptació, a l'efecte de l'emissió d'un informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 22 de març de 2023, es rep un informe la consideració jurídica tercera del qual posa de manifest que, si bé s'ha seguit la tramitació prevista en l'esmentat decret, tenint en compte que l'acord d'incoació es va adoptar el 23 d'octubre de 2020, el procediment ha caducat, d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 5 d'abril de 2023, el director general de Sector Públic i Patrimoni signa una resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveu l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'article 43.3 de la Llei 14/2003, de 10 d'abril, de patrimoni de la Generalitat, l'article 2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'hereus abintestat a favor de la Generalitat respecte d'aquesta herència.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposen els articles 95.3 i 58 de la Llei 39/2015, d'1 d'octubre, del procediment administratiu comú de les administracions públiques, acorde:  
Primer  
Iniciar un nou procediment de declaració de la Generalitat com a hereua abintestada de Manuel Forner Latorre, per no haver-se produït la prescripció.  
  
Segon  
Incorporar els actes i tràmits el contingut dels quals s'haguera mantingut igual si no s'haguera produït la caducitat.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 2 de maig de 2023.- El director general del Sector Públic i Patrimoni: Antoni Such Botella.